નગરપારકર વિસ્તાર યુદ્ધ વિરામ બાદ બીજી હરોળમાં એસઆરપીની ટુકડીઓ તૈનાત કરાઇ હતી. આ ટુકડીઓ નાના નાના ગામડાઓમાં પેટ્રોલિંગ કરીને કાયદો અને વ્યવસ્થાની સ્થિતિ જાળવતી હતી. આવા જ એક ગામ ધનેજોગોઠમાંથી એક છોકરાની ભારતીય લશ્કરે અટકાયત કરી હતી. ગામ લોકોએ એસઆરપીને વિનંતી કરી કે આ છોકરાને મુક્ત કરાવવામાં મદદ મળે. છોકરાનો કોઈ મોટો ગુનો ન હોવાથી એસઆરપીએ તેને લશ્કરની અટકાયતમાંથી મુક્ત કરાવીને ગામ લોકોને સોંપ્યો હતો. ગામમાં તે સમયે લાગણીસભર વાતાવરણ ઉભુ થયુ હતું અને ગામ લોકોએ એસઆરપીએ ભેટમાં બકરો આપ્યો હતો.